
Egy rekreációs terápia alkalmazásának hatásvizsgálata egy akcendentáns krízis kezelésében

Egy 6 éves kisfiú foglalkoztatására kértek fel szülők, akit komoly lelki, pszichés trauma ért. Feladatom volt, a gyermek számára olyan foglalkoztatást szervezni, amely segíti viselkedését és életmódbeli változásait normalizálni.
A vizsgálat célja volt mélyebb betekintést nyerni a vizsgált személyemnél a lehetséges rekreációs terápiák alkalmazásába.
A vizsgálatban szereplő gyermek megismeréséhez adatokat gyűjtöttem a biológiai fejlettségéről, szülőkről, ezeket összehasonlítottam e korosztályban végzett vizsgálatok adataival csakúgy, mint a számára szervezett szabadidős programok eredményeit. Iskolaérettségi tesztje biológiai, szociális és pszichológiai érettséget takar. Kontrollvizsgálatként 3 felnőtt személy elemzését is elvégeztem, akiknél szintén meghalt egy családtag.
Az iskolaérettségi teszt, valamint az egyéb biológiai adatok azt igazolták, hogy a gyermek teljes mértékben iskolaérett, fejlettségében nincs jelentős különbség.
A halál bekövetkezte után lényegesen megváltozott a magatartása. Főként sötét tónusú színeket használt, 20 perc figyelmét rajzolással lehetett elérni, egyénileg játszott, és saját környezetében agresszíven viselkedett.
A lovas terápia, az outdoor és a jégkorcsolya foglalkoztatás során eredményként könyvelhettem el, hogy olyan örömszerzést sikerült elérni, amelyre egyéb körülmények között nem volt lehetőség. Nagyon sokat segített a csoportfoglalkozás korabeli gyermekekkel, amely a szocializációs zavarokat kompenzálta. A jégkorcsolyázás számára teljesen ismeretlen foglalkozás volt, amely során a korábbi zárkózottságból sikerült felszabadítani. Itt derült ki, hogy a családi trauma mögött a szülő-gyermek viszonyban is további problémák okozhatták az életmódbeli zavarokat. A kontrollvizsgálatban is az alanyoknál lényeges pozitív és negatív változásokat véltem felfedezni. Mindegyik vizsgált személyemnél pozitív visszaemlékezés történt az elhunyt személyről, ahol ketten szerepeltek. Negatív hatásként jelentkezett, hogy a vizsgált személyeknél csökkent az életkedv, az étvágy, és a társadalmi élet színvonala is. Ezekre az eltérésekre fontos nekünk, mint szakembereknek odafigyelni, hiszen a terápia nem csak fizikai, hanem lelki problémával küzdő emberek számára is segítséget nyújt.
Tanulságként igazolta, hogy a rekreációs terápia hasznos eszköze lehet életmódbeli problémák kezelésének. Esettanulmányom csupán egy-egy személy példáján alapszik, azonban a hatások egyértelműen kimutathatók.



